 Habari za kuaminika ambazo HabariLeo imezipata zinasema kuwa, Simba imepanga kuibomoa Mtibwa kwa kuchukua wachezaji wake watano, huku kwa Prisons ikisaka saini ya Jeremia ambayo pia inasakwa na Azam FC.Jeremia ni kati ya wachezaji waliong’ara katika Ligi Kuu ya Tanzania Bara msimu uliomalizika, akifunga mabao 11 nyuma ya Kipre Tchetche wa Azam raia wa Ivory Coast. Mrundi Amissi Tambwe wa Yanga ndiye ameibuka kinara wa upachikaji mabao baada ya kufunga mara 21, akifuatiwa na Mganda Hamisi Kiiza aliyefunga mabao 19, Mzimbabwe Donald Dombo Ngoma na mzalendo Elias Maguri waliofunga mabao 14 kila mmoja.